CELEX: 32020D2125
Language: da
Date: 2020-12-16 00:00:00
Title: Kommissionens gennemførelsesafgørelse (EU) 2020/2125 af 16. december 2020 om anerkendelse af Government of Nunavut som et organ, der er bemyndiget til at udstede dokumenter, der attesterer, at betingelserne i Europa-Parlamentets og Rådets forordning (EF) nr. 1007/2009 for omsætning af sælprodukter i Unionen er opfyldt

17.12.2020   
               
               
                  DA
               
               
                  Den Europæiske Unions Tidende
               
               
                  L 426/56
               
            
         KOMMISSIONENS GENNEMFØRELSESAFGØRELSE (EU) 2020/2125
         af 16. december 2020
         om anerkendelse af Government of Nunavut som et organ, der er bemyndiget til at udstede dokumenter, der attesterer, at betingelserne i Europa-Parlamentets og Rådets forordning (EF) nr. 1007/2009 for omsætning af sælprodukter i Unionen er opfyldt
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1007/2009 af 16. september 2009 om handel med sælprodukter (1), særlig artikel 3, stk. 1a, andet afsnit, og
         ud fra følgende betragtninger:
         
                     (1)
                  
                  
                     Forordning (EF) nr. 1007/2009 fastsætter harmoniserede regler for omsætning af sælprodukter i Unionen. I artikel 3, stk. 1, fastsættes betingelserne for omsætning af sælprodukter, der hidrører fra inuitsamfundenes eller andre oprindelige samfunds jagt. Når sælprodukter bringes i omsætning, skal de være ledsaget af et dokument, der attesterer, at betingelserne i artikel 3, stk. 1, i forordning (EF) nr. 1007/2009 er opfyldt, og som er udstedt af et organ, der er anerkendt hertil af Kommissionen.
                  
               
                     (2)
                  
                  
                     Ved afgørelse C(2015) 5253 (2) anerkendte Kommissionen »Department of Environment, Government of Nunavut« som et organ, der er bemyndiget til at udstede dokumenter, der attesterer, at betingelserne i artikel 3, stk. 1, i forordning (EF) nr. 1007/2009 for omsætning af sælprodukter i Unionen er opfyldt.
                  
               
                     (3)
                  
                  
                     På baggrund af de ændringer, der ved Europa-Parlamentets og Rådets forordning (EU) 2015/1775 (3) blev foretaget i forordning (EF) nr. 1007/2009, og Kommissionens gennemførelsesforordning (EU) 2015/1850 (4) vedtog Kommissionen foruden afgørelse C(2015) 5253 også afgørelse C(2015) 7273 (5).
                  
               
                     (4)
                  
                  
                     Den 4. august 2020 modtog Kommissionen et brev fra Department of Economic Development and Transportation of Nunavut af 22. april 2020 med anmodning om at ændre navnet på det anerkendte organ for at afspejle en omstrukturering inden for Government of Nunavut.
                  
               
                     (5)
                  
                  
                     Department of Economic Development and Transportation of Government of Nunavut anmodede om, at navnet »Department of Environment, Government of Nunavut« ændres til »Government of Nunavut«.
                  
               
                     (6)
                  
                  
                     Department of Economic Development and Transportation of Government of Nunavut præciserede, at denne navneændring ikke indebar nogen ændring af det anerkendte organs funktion og rolle.
                  
               
                     (7)
                  
                  
                     Organet »Government of Nunavut« opfylder kravene til anerkendte organer i artikel 3, stk. 1a, tredje afsnit, i forordning (EF) nr. 1007/2009 og artikel 3, stk. 1, i gennemførelsesforordning (EU) 2015/1850.
                  
               
                     (8)
                  
                  
                     Organet »Government of Nunavut« bør derfor anerkendes som et organ, der er bemyndiget til at udstede dokumenter, der attesterer, at betingelserne i artikel 3, stk. 1, i forordning (EF) nr. 1007/2009 er opfyldt —
                  
               VEDTAGET DENNE AFGØRELSE:
         
            Artikel 1
            Organet »Government of Nunavut« anerkendes som et organ, der er bemyndiget til at udstede dokumenter, der attesterer, at betingelserne i artikel 3, stk. 1, i forordning (EF) nr. 1007/2009 er opfyldt.
         
         
            Artikel 2
            Afgørelse C(2015) 5253 og C(2015) 7273 ophæves.
         
         
            Artikel 3
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 16. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 286 af 31.10.2009, s. 36.
         
            (2)  Kommissionens afgørelse C(2015) 5253 af 30.7.2015 om anerkendelse af Department of Environment, Government of Nunavut, i overensstemmelse med artikel 6 i Kommissionens forordning (EU) nr. 737/2010 af 10. august 2010 om gennemførelsesbestemmelser til Europa-Parlamentets og Rådets forordning (EF) nr. 1007/2009 om handel med sælprodukter.
         
            (3)  Europa-Parlamentets og Rådets forordning (EU) 2015/1775 af 6. oktober 2015 om ændring af forordning (EF) nr. 1007/2009 om handel med sælprodukter og om ophævelse af Kommissionens forordning (EU) nr. 737/2010 (EUT L 262 af 7.10.2015, s. 1).
         
            (4)  Kommissionens gennemførelsesforordning (EU) 2015/1850 af 13. oktober 2015 om gennemførelsesbestemmelser til Europa-Parlamentets og Rådets forordning (EF) nr. 1007/2009 om handel med sælprodukter (EUT L 271 af 16.10.2015, s. 1).
         
            (5)  Kommissionens afgørelse C(2015) 7273 af 26.10.2015 om anerkendelse af Department of Environment, Government of Nunavut i overensstemmelse med artikel 3 i gennemførelsesforordning (EU) 2015/1850 om gennemførelsesbestemmelser til Europa-Parlamentets og Rådets forordning (EF) nr. 1007/2009 om handel med sælprodukter.